Didrik Solli-Tangen

Didrik Solli-Tangen (født 1987) er en norsk sanger (tenor). Solli-Tangen fikk sitt nasjonale gjennombrudd da han vant Melodi Grand Prix 2010 med låten «My Heart Is Yours», skrevet av Hanne Sørvaag og Fredrik Kempe. Han har siden deltatt i en rekke underholdningsprogrammer i norsk fjernsyn, blant andre Stjernekamp på NRK høsten 2017 og senest i Melodi Grand Prix 2020. I desember 2021 vant han den andre sesongen av NRK-konkurransen Maskorama, utkledd som «Snømonsteret».

 Bakgrunn 
Didrik Solli-Tangen vokste opp på tettstedet Heistad i Porsgrunn kommune. Hans yngre bror Emil Solli-Tangen er også sanger.

Han er utdannet opersanger blant annet fra Barratt Due musikkinsitutt. Solli-Tangen studerte klassisk sang ved Barratt Due musikkinstitutt i Oslo, hvor han også ble venn med Alexander Rybak.vg.no, 23. januar 2010: Alexander: - Didrik har alt jeg drømmer om

Musikalsk virke 
Han gjorde seg bemerket som operasanger i USA i 2009. I 2010 var Didrik Solli-Tangen en av deltagerne i Melodi Grand Prix med låten «My Heart Is Yours». Den 23. januar 2010 gikk Didrik Solli-Tangen, sammen med A1, videre fra delfinalen i Skien til finalen i Oslo Spektrum.  Der vant han og representerte dermed Norge i Eurovision Song Contest 2010 på hjemmebane. I den internasjonale finalen ble han nummer 20 av 25.

Våren 2012 gikk Solli-Tangen til topps i kjendisutgaven av den norske realitykonkurransen 71° nord.Han er Norges tøffeste kjendis! Didrik: - En helt syk opplevelse, VG, 7. mai 2012 Høsten 2014 var han programleder for Skal vi danse sammen med Katrine Moholt. Høsten 2017 var han blant deltakerne i NRK-programmet Stjernekamp. Der ble han nummer to, etter Adam Douglas.

I 2020 deltok han på nytt i Melodi Grand Prix sammen med lillebroren Emil. De to deltok med låten «Out of Air».

I desember 2020 ga han også ut sitt første julalbum. Tittellåten «Det skal bli jul» ble A-listet på NRK P1. 

I 2021 var han med på den andre sesongen av Maskorama, der han var «Snømonsteret». Solli-Tangen vant konkurransen som ble sendt på NRK lørdag 11. desember. Finalen ble sett av over 1,2 millioner seere.

 Diskografi 
 Guilty Pleasures (Album, 2010)
The Journey (Album, 2013)
Hjem (Singel, 2020)
Det skal bli Jul (Album, 2020)
O Helga Natt (feat. Oslo Filharmoniske Kor ) (Singel, 2021) 

 Bildegalleri 

 Referanser 


 Eksterne lenker   




 Intervju med Didrik Solli-Tangen

Kategori:Norske sangere
Kategori:Norske operasangere
Kategori:Norske TV-programledere
Kategori:Programledere for TV 2
Kategori:Norske deltakere i talentkonkurranser på TV
Kategori:Vinnere av Melodi Grand Prix
Kategori:Skal vi danse-programledere
Kategori:Deltakere i Melodi Grand Prix 2020
Kategori:Deltakere i Eurovision Song Contest 2010
Kategori:Deltakere i Stjernekamp
Kategori:71 grader nord kjendis-deltakere
Kategori:Kompani Lauritzen-deltagere
Kategori:Alumni fra Barratt Due musikkinstitutt
Kategori:Personer fra Porsgrunn kommune
Kategori:Eurovision Song Contest-deltakere for Norge